Supernova (konkurss)

"Supernova" ir Starptautiskā Eirovīzijas dziesmu konkursa Latvijas nacionālā atlase. Raidījumu veido Latvijas Televīzija, un to raida kanālā LTV1, bet finālu raida kanālā LTV1 un LTV7 (2., 3., 6. un 7. sezonu ar surdotulkojumu).

Pirmā "Supernova" notika 2015. gadā. Šis konkurss aizstāja iepriekšējās atlases "Dziesma" un "Eirodziesma". Konkursa pirmā uzvarētāja Aminata Savadogo iekļuva Eirovīzijas finālā, kas Latvijai bija pirmā reize finālā kopš 2008. gada, un tajā ieguva 6. vietu.

Uzvarētāji

Sezonas

Supernova 2015 

Supernova 2015 sastāvēja no divām izpildītāju iepazīšanas sērijām, divām parastajām sērijām, pusfināla un fināla. Izpildītāju iepazīšanas sērijas attiecīgi notika 2015. gada 18. janvārī un 25. janvārī, parastās sērijas norisinājās 2015. gada 1. februārī un 8. februārī, pusfināls 2015. gada 15. februārī un fināls 2015. gada 22. februārī. Sezona sākās ar 20 dalībniekiem, bet tikai četri iekļuva finālā, kur Aminata un dziesma Love Injected ieguva pirmo vietu un uzvarēja. Gan žūrija, gan skatītāji noteica, kurš kvalificēsies šovam, turpinās dalību pārējās kārtās un iekļūs pusfinālā, bet uzvarētājus noteica tikai skatītāji, žūrija finālā tikai varēja komentēt priekšnesumus.

Supernova 2016 

Supernova 2016 sastāvēja no divām izpildītāju iepazīšanas sērijām, divām parastajām sērijām, pusfināla un fināla. Izpildītāju iepazīšanas sērijas attiecīgi notika 2016. gada 24. janvārī un 31. janvārī, parastās sērijas norisinājās 2016. gada 7. februārī un 14. februārī, pusfināls 2016. gada 21. februārī un fināls 2016. gada 28. februārī. Sezona sākās ar 20 dalībniekiem, bet tikai četri iekļuva finālā, kur Justs un dziesma Heartbeat ieguva pirmo vietu un uzvarēja. Gan žūrija, gan skatītāji noteica, kurš kvalificēsies šovam, turpinās dalību pārējās kārtās un iekļūs pusfinālā, bet uzvarētājus noteica tikai skatītāji, žūrija finālā tikai varēja komentēt priekšnesumus.

Supernova 2017 

Supernova 2017 aizkulišu sērijas, kuras tika pārraidītas LTV1 kanālā, jau norisinājās 22. janvārī, kad iepazīstināja ar žūrijas darbu atlasē, un 29. janvārī, kad iepazīstināja ar šova dalībniekiem — šogad to bija 22, lai gan pagājušajos 2 gados startēja tikai 20.

Atlases

Pirmā atlase 
Tā notika 5. februārī. Tajā bija 11 priekšnesumi. 4 dalībnieki ieguva visvairāk punktu un iekļuva nākamajā kārtā:
 Lauris Valters ar dziesmu Magic Years, viņš arī uzvarēja šajā atlasē,
 Linda Leen ar dziesmu Who Is In Charge,
 Franco Franco ar dziesmu Up,
 Miks Dukurs ar dziesmu Spiritual Priest.

Otrā atlase 
Tā notika 12. februārī. Tajā arī bija 11 priekšnesumi. 4 dalībnieki ieguva visaugstāko vērtējumu. Tas viņiem ļāva kvalificēties pusfinālam:
 My Radiant You ar dziesmu All I Know, kuri arī uzvarēja šajā atlasē,
 The Ludvig ar dziesmu I'm In Love With You,
 Santa Daņeļeviča ar dziesmu Your Breath,
 Triana Park ar dziesmu Line.

Pusfināls 
Tas notika 19. februārī. Tajā bija 8 priekšnesumi. 4 dalībnieki ieguva visaugstāko vērtējumu. Tas viņiem ļāva kvalificēties finālam, kas norisināsies 26. februārī:
 Triana Park ar dziesmu Line, kas arī uzvarēja šajā atlasē,
 My Radiant You ar dziesmu All I Know,
 The Ludvig ar dziesmu I'm In Love With You,
 Santa Daņeļeviča ar dziesmu Your Breath.

Fināls 
26. februārī norisinājās fināls, kurā noskaidroja uzvarētāju, kurš pārstāvēja Latviju Eirovīzijas Dziesmu konkursā 2017 Kijivā — Triana Park ar dziesmu Line.

Supernova 2018 

Latvijas pārstāvi arī 2018. gada Eirovīzijas dziesmu konkursam izvēlēsies raidījumā "Supernova". No šī gada drīkst piedalīties arī ārvalstu komponisti, teksta autori, mūziķi, solisti un grupas. Pieteikšanās konkursam sākās 2017. gada 6. septembrī.

2018. gada 25. janvārī un 1. februārī kanālā LTV1 tika pārraidīti konkursa ievadraidījumi, kas atklāja, kā top tehniski sarežģītākais TV projekts Latvijā. Raidījumā tika izklāstītas izmaiņas konkursa formātā un piedāvāts ieskats dziesmu rakstīšanas nometnes aizkulisēs, uzzinot, kā notiek dziesmu radīšanas process. Šogad konkursā piedalīsies 21 dalībnieks.

Pusfināli 
Šajā sezonā, atšķirībā no iepriekšējiem gadiem bja trīs pusfināli un fināls. No katra pusfināla finālā iekļuva 2 dalībnieki. Vēl finālā iekļuva viens žūrijas un skatītāju izvēlētais dalībnieks.

Pirmais pusfināls notika 2018. gada 3. februārī. Tajā bija 7 priekšnesumi. 2 dalībnieki ieguva visvairāk punktu un piedalīsies konkursa finālā, tā bija Liene Greifāne un Edgars Kreilis.

Otrais pusfināls notika 2018. gada 10. februārī. Tajā bija 7 priekšnesumi. 2 dalībnieki ieguva visvairāk punktu un piedalīsies konkursa finālā, tā bija MADARA un Ritvars, bet vēlāk tika paziņots, ka finālā piedalīsies arī Markus Riva, jo bija notikusi kļūme interneta balsošanas laikā.

Trešais pusfināls notika 2018. gada 17. februārī. Tajā bija 7 priekšnesumi. 2 dalībnieki ieguva visvairāk punktu un piedalīsies konkursa finālā, tā bija Laura Rizoto un Lauris Valters.

Fināls 
24. februārī norisinājās fināls, kurā tika noskaidrots uzvarētājs, kurš pārstāvēs Latviju Eirovīzijas Dziesmu konkursā 2018 Portugālē, kā arī iegūs iespēju noslēgt līgumu ar mūzikas izdevniecību Universal Music Group. Tajā piedalījās 8 dalībnieki. Par uzvarētāju kļuva Laura Rizzotto ar dziesmu Funny Girl.

Supernova 2019 

Pieteikšanās konkursa 5. sezonai sākās  10:00 ().

Konkursam tika saņemti 83 dziesmu pieteikumi, 64 no tiem atbilda konkursa noteikumiem. Visas konkursa nolikumam atbilstošās dziesmas piedalījās pirmajā priekšatlases kārtā, kur starptautiskā žūrija klausījās visas dziesmas, nezinot ne to izpildītājus, ne arī autorus. No visām dziesmām 33 kvalificējās nākamajai kārtai.

Konkursa dalībnieki, kas kvalificējās nākamajai konkursa priekšatlases kārtai, tika uzaicināti uzstāties priekšatlases žūrijas klātbūtnē. Visas uzstāšanās tika publicētas konkursa YouTube kanālā, kā arī mājas lapā, kur skatītāji no 2018. gada 26. novembra līdz 30. novembrim varēja novērtēt pieteiktās dziesmas, spiežot ikonas “Par”, “Pret” vai “Rezerve”.

2018. gada 5. decembrī tika paziņoti visi 16 konkursa pusfinālu dalībnieki. No katra pusfināla finālam kvalificējās četri dalībnieki.

Pirmais pusfināls notika sestdienā, 2019. gada 26. janvārī. Finālam kvalificējās grupa Laime Pilnīga, kas bija arī pusfināla uzvarētāji, kā arī Samanta Tīna, Edgars Kreilis un Aivo Oskis.

Otrais pusfināls notika pēc nedēļas, 2. februārī. Finālam kvalificējās grupa Carousel, kas bija arī pusfināla uzvarētāji, kā arī grupa Dziļi Violets piedaloties Kozmenam, Markus Riva un grupa Double Faced Eels.

Fināls notika sestdien, 16. februārī. Tajā piedalījās 8 dalībnieki. Finālā uzvarēja un par Latvijas pārstāvjiem 2019. gada Eirovīzijas dziesmu konkursā Telavivā, Izraēlā grupa Carousel ar dziesmu That Night.

Supernova 2020

Supernova 2022

Supernova 2023

Konkursa vēsture

Žūrija (tiesneši)

Skatīt arī 
 Eirovīzijas dziesmu konkurss
 Latvija Eirovīzijas dziesmu konkursā

Ārējās saites 
 Latvijas Eirovīzijas oficiālā mājaslapa

Piezīmes un atsauces

Piezīmes

Atsauces 

Supernova (konkurss)
Latvijas mūzikas pasākumi